Gaga (pohybový jazyk)

Gaga je druh tanečnej komunikácie, vyvinutej Ohadom Naharinom, izraelským tanečníkom a choreografom.

História 
Pohybový jazyk gaga (niekedy tiež nazývaný „pohybový slovník“) vyvinul Ohad Naharin v čase, keď pôsobil ako umelecký riaditeľ a choreograf tanečného súboru Batsheva Dance Company (19902018) a ďalej ho rozvíja. Gaga vychádza z potreby Naharina komunikovať so svojimi tanečníkmi. Jazyk obohatil interpretáciu tanečného výkladu Naharinovho repertoáru a postupne sa začal objavovať v oblasti pohybových praktík po celom svete.

Metóda 
Pohybový jazyk gaga vychádza z viery v uzdravenie, dynamiku a neustále sa meniacu silu pohybu.

Pracuje so štruktúrou pohybu, sebapoznaním, vytrvalosťou aj dynamikou vlastného tela, rozvíja flexibilitu, výdrž, obratnosť, koordináciu a efektivitu pohybu, môžu si ho osvojiť nielen profesionálni tanečníci, ale aj laici.

Tancuje sa v sále bez zrkadiel.

Gaga sprostredkováva tiež nové uhly pohľadu, ako cez telo fungujeme a vedie človeka k otvoreniu schopnosti vnímať viac úrovní súčasne.

Citácia 
Ohad Naharin: Tento slovník som vytvoril pre tréning môjho súboru, spája tie najlepšie zručnosti tanečníka s jeho prirodzenými pohybmi a emóciami. Hovorím tanečníkom: počúvaj svoje telo pred tým ako mu ustanovíš, čo má urobiť.

Film 
 2015 Mr. Gaga, réžia Tomer Heymann (Časozberný dokument o Ohadu Naharinovi)

Rozšírenie vo svete 
Gaga sa vyučuje v 17 krajinách sveta certifikovanými lektormi (údaj z roku 2019). V krajinách EÚ sa vyučuje Gaga napríklad v Belgicku, Česku (lektorkou je Nataša Novotná, tanečnica a choreografka, spoluzakladateľka súboru súčasného tanca 420PEOPLE), Dánsku, Francúzsku, Nemecku, Nórsku, Poľsku, Španielsku, Švédsku, Švajčiarsku, Holandsku a v Spojenom kráľovstve. Vyučujúci získali certifikát po štúdiu pohybového jazyka gaga u Nahada Oharina v Tel Avive.

Referencie

Literatúra
 Kateřina Hanáčková: Ohad Naharin: decadance, In.: Informační zpravodaj Národního divadla, č. 8, apríl 2017, 134. sezóna 2016 – 2017, Národní divadlo, Praha, 2017, str. 25

Externé odkazy 
 Batsheva Dance Company: https://batsheva.co.il/en/gaga
 Gaga, movement language: https://www.gagapeople.com/en/
 Česká televize: Marek Eben: Na plovárně (Ohad Naharin) (17. 2. 2016): https://www.ceskatelevize.cz/porady/1093836883-na-plovarne/215522160100027-na-plovarne-s-ohadem-naharinem/
 Contemporary – prostor pro tanec: https://www.contemporary.cz/index.php?page=detail&did=70
 Taneční magazín: https://www.tanecnimagazin.cz/tag/batsheva-dance-company/
 Informuji.cz: Tereza Pavelcová: Ohad Naharin a jeho tanec k roztrhání. Nic menšího než Vesmír (Ohad Naharin a jeho tanec k roztrhaniu. Nič menšieho ako Vesmír) (8. 6. 2015): https://www.informuji.cz/clanky/2321-ohad-naharin-a-jeho-tanec-k-roztrhani-nic-mensiho-nez-vesmir/
 Český rozhlas – Vltava: https://vltava.rozhlas.cz/film-ktery-tanci-s-tancem-izraelsky-reziser-o-svych-tanecnich-filmech-s-ohadem-7897705
 Taneční aktuality: https://www.tanecniaktuality.cz/tanec/s-natasou-novotnou-o-rain-dogs-gaga-a-praci-nejen-v-ostrave-kvalita-tanecniku-je-na-prvnim-miste
 Divadlo.cz: https://www.divadlo.cz/?clanky=profesionalove-i-amatersti-tanecnici-se-mohou-ucit-techniku-gaga

Zdroj 

Tanec